અસ્સલના જમાનામાં કોઇ કોઇ ગામડાંમાં ખૂલ્લી તલવારો સાથે રાસ રમાતા હતા. તેને બદલે હવે જ્યારે કોઇ ગ્રાઉન્ડ પર એકસાથે સેંકડોની સંખ્યામાં સેલ્ફી સ્ટિક ઊંચી થઇને ઘૂમશે ત્યારે જાણે તલવારો વિંઝાતી હોય એવું જ રોચક દૃશ્ય સર્જાશે કે નહીં સર્જાય ? હવે પરંપરાગત ગરબા યોજવાનો દાવો કરતા આયોજકોએ સેલ્ફી સ્ટિક વિના કોઇનેય ગરબા મેદન પર એન્ટ્રી ના આપવી જોઇએ અને મેદાનની બહાર નીકળતી વખતે એક્ઝિટ પોઇન્ટ પર એક કલાકમાં કમસે કમ 50 ફોટો લેવામાં આવ્યા છે કે નહીં તે પણ ચેક કરવું જોઇએ. કારણ કે અત્યારે ગરબા એકચ્યુઅલી રમવા કે પછી ટ્રેડિશનલ ડ્રેસમાં સજ્જ થવું તેનાથી પણ આગળ વધીને એ ફોટો શેર કરવો એ જ નવી પરંપરા છે. આ પરંપરામાં ના માને તેમને ગરબા ગ્રાઉન્ડ પર કદાચ પણ સ્થાન મળી જાય પણ સોશિયલ મીડિયાની કોમ્યુનિટીમાં તેમનો બોયકોટ નક્કી છે !